cyanic-selkie/wikianc huggingface dataset:
Langennut (sarjakuvahahmo)
Historia
Koska pimeää ainetta kuitenkin on lopullisesti, Langennut keräsi lopulta tarpeeksi energiaa paetakseen jälleen vankilastaan. Vihaisena hän etsi jälleen kostoa, mutta loputtomien tappioiden jälkeen Tähtilordi Peter Quill voitti tämän valtavien tappioiden kera ja vangitsi Langenneen Kylniin (Marvel-universumin supervankila, joka sijaitsee universumin laidalla).
Hullu titaani Thanos kuitenkin hyökkäsi myöhemmin Kylniin ja seuranneessa hävityksessä Langennut vapautui. Tämä lähti jälleen etsimään Galactusta, kun Thanos iski mielipuolisen olennon kimppuun voittaen tämän. Käyttäen valtavia voimiaan Thanos aivopesi ja lobotomisoi Langenneen tehden tästä oman kuuliaisen apulaisensa.
Voimat ja varusteet
thumb|300px|left|Langennut matkalla entisen herransa Galactuksen luo. Langennut hallitsee pimeää ainetta ja käyttää sitä voimanlähteenään samalla tavoin mitä Galactuksen muut apurit käyttävät kosmista voimaansa. Koska universumi koostuu suurimmaksi osaksi pimeästä aineesta, on Langenneelle loppumaton voimavarasto käytettävissään. Langennut selviää ilman apua avaruuden tyhjiössä vailla ruokaa tai juomaa. Hän voi lentää yli valonnopeutta (ja/tai voi siirtyä hyperavaruuteen). Langenneella on valtavat fyysiset voimat (hän nostaa noin 75 tonnia) ja kestävyys. Langennut on ampunut voimaiskuja, jotka ovat romuttaneet valtavia avaruuslaivoja.
Langennut on luonteeltaan psykoottinen eikä hänellä ole minkäänlaista moraalia. Juuri tästä syystä Galactus karkotti hänet luotaan. Kummallista kuitenkin on, että Galactuksen "erottaessa" muita apulaisiaan, hän on yleensä poistanut kosmisen voiman hallinnan näiltä. Langennut on kuitenkin saanut säilyttää voimansa vaikka on usein yrittänyt riistää Galactuksen hengen. Thanos spekuloi Langenneen säilyneen voimatason olevan osoitus Galactuksen syyllisyydestä.
Fruitarismi
thumb|250px|Hedelmäkoju [[Barcelonassa.]] thumb|250px|Kulho, jossa on erilaisia hedelmiä. thumb|250px|Omenoita. Fruitarismi (joskus myös fruitismi tai fruitarianismi) on ravitsemusoppi, erityisruokavalio ja elämäntapa, jonka mukaan ravinnoksi tulisi nauttia vain kypsentämättömiä ja mahdollisimman vähän käsiteltyjä hedelmiä ja siemeniä. Fruitarismia esiintyy jainalaisuuden (intialainen uskonto) yhteydessä sekä länsimaissa osana veganismia tai terveys- ja eettisistä syistä.
Hedelmä käsitetään fruitarismissa kukkivien kasvien siementen ympärille kehittyneeksi ravintovarastoksi. Siten fruitarismin mukaan syötäviä ruoka-aineita ovat esimerkiksi appelsiini, mango, avokado, melonit, marjat, tomaatti, kurkku, kuivatut hedelmät ja pähkinät, siemenet sekä erityisesti idätetyt pavut ja muut palkokasvit. Viljaa ei fruitaristi syö siksi, että sen korjaamiseksi tuhotaan koko kasvi.
Fruitarismin perustelut
Hedelmien ylivertaisuuden perusteena esitetään se, että hedelmä on ruoka-aineista "täydellisin". Lisäksi fruitaristit kokevat hedelmien olevan miellyttävintä, kauneinta ja herkullisimmalta tuoksuvaa ruokaa. Fruitaristit viljelevät myös tieteen kanssa ristiriidassa olevaa väitettä siitä, että hedelmissä olisi kaikki tarvittavat ravintoaineet juuri oikeassa suhteessa.
Fruitaristit välttävät elävän ravinnon kannattajien tavoin kuumennettua ja prosessoitua ruokaa. Lisäksi he pitävät lihaa, kalaa ja muita eläinkunnan tuotteita jopa myrkyllisinä, koska ajattelevat niiden tuottavan fyysistä pahaa oloa sekä pahoja ajatuksia ja tunteita.
Fruitarismissa on eri asteita. Jyrkimmän asteen mukaan sopii syödä vain sellaisia hedelmiä, jotka ovat itsestään pudonneet kasvista.
Fruitarismin riskit
Fruitariaaninen ruokavalio johtaa helposti aliravitsemukseen, eikä puhtaasta kasvisravinnosta voi saada esimerkiksi elintärkeää B12-vitamiinia. Puutteellisesti koostettu fruitaristinen ruokavalio saattaa altistaa myös esimerkiksi kalsiumin ja D-vitamiinin puutteelle.
Fruitarismia harkitsevia kehotetaan nauttimaan teollista B12-vitamiinia ja muita ravintolisiä sekä suunnittelemaan ruokavalionsa huolellisesti ja tarkkailemaan ravinnon puutostiloja sekä syömishäiriön oireita. Joidenkin mielestä fruitarismi on lähellä ortoreksia-syömishäiriötä.
Zhanna D'Art -nimellä tunnetuksi tullut fruitarismista videoita tehnyt miljoonayleisön tubettaja Zhanna Samsonova kuoli vain 39-vuotiaana aliravitsemukseen liittyneeseen kolerankaltaiseen infektioon vuonna 2023. Samsonova noudatti ainakin seitsemän vuotta ruokavaliota, johon kuului vain hedelmiä, hedelmämehuja ja auringonkukan versoja. Samsonova oli Venäläistä alkuperää, mutta oleskeli viimeiset 17 vuotta eri Aasian maissa.
Yhdistetty luku
pienoiskuva|Alkulukujen (prime) ja yhdistettyjen (composite) lukujen vertailu. Yhdistetty luku on positiivinen kokonaisluku, joka voidaan muodostaa kertomalla kaksi pienempää kokonaislukua keskenään. Yhdistetty luku on siis jaollinen myös joillakin muilla luvuilla kuin luvulla itsellään ja luvulla 1. Toisin sanoen sillä on useampia tekijöitä kuin se itse ja luku 1. Esimerkiksi 14 on yhdistetty luku, koska se jakautuu tekijöihin 2 ja 7 (2 × 7).
Rec Room
Rec Room on virtuaalitodellisuutta hyödyntävä verkkopeli, jonka on kehittänyt ja julkaissut Rec Room Inc. Peli on saatavilla Microsoft Windowsilla, PlayStation 4:llä, PlayStation 5:llä, Xbox Onella ja Xbox Series S/X:llä sekä useilla VR-laseilla ja mobiililaitteilla. Rec Room julkaistiin Microsoft Windowsille kesäkuussa 2016, PlayStation 4:lle (PSVR-tuella) marraskuussa 2017, iOS:lle marraskuussa 2019, Xboxille joulukuussa 2020 ja Androidille elokuussa 2021.
Rec Room koostuu erillisistä sisäänrakennetuista moninpeleistä, kuten ensimmäisen persoonan räiskintäpeleistä, yhteistoiminnallisista toimintaseikkailupeleistä, kuudesta urheilupelistä ja karting-pelistä. Rec Room tarjoaa myös pelinsisäisiä työkaluja käyttäjien tuottamaa sisältöä varten.
Fuksianpunainen
Fuksianpunainen tai fuksia on väri, joka on sävyltään vaaleanpunaisen ja violetin sekoitus, ja se on saanut nimensä verenpisaroiden suvun (Fuchsia) tieteellisestä nimestä. Värin nimenä fuksianpunaista alettiin käyttää Britanniassa vuonna 1892. HTML-väreissä fuksianpunainen on saman värinen kuin magenta (M), jota nimitystä käytetään yhdestä CMYK-värinmuodostuksen pääväreistä. CMYK-väreillä luodaan nelivärikuvia muun muassa väritulostimilla. Magenta on vihreän käänteisväri. Tämä värisävy puuttuu valon kirjosta. Näemme sen silloin, kun näköjärjestelmän pitkäaaltoisille punaisille ja lyhytaaltoisille sinisille valoille herkät näkösolut ovat aktiivisia.
right|160px|thumb|[[Verenpisarat|Verenpisaran kukkia]]
Superhero Movie
Superhero Movie on vuonna 2008 ensi-iltansa saanut yhdysvaltalainen komediaelokuva, jossa parodioidaan erilaisia supersankareita Scary Movie -trilogian jalanjälkien mukaan. Elokuvan on käsikirjoittanut ja ohjannut Craig Mazin ja sen tuottivat David Zucker ja Robert K. Weiss. Elokuvan tuotanto alkoi syyskuussa 2007 New Yorkissa.
Elokuvassa parodioidaan enimmäkseen Spider-Man – hämähäkkimies -elokuvaa, mutta siinä parodioidaan myös elokuvia Batman Begins, X-Men ja Fantastic Four. Elokuvan pääosissa ovat Drake Bell, Sara Paxton, Christopher McDonald, Pamela Anderson, Tracy Morgan, Regina Hall ja Leslie Nielsen.
Tbilisin kaupungintalo
Kaupungintalo rakennettiin Venäjän keisarikunnan aikaan 1830-luvulla, minkä jälkeen sitä on muunneltu useita kertoja. Rakennus toimi vuoteen 1879 saakka ylipoliisimestarin ja poliisilaitoksen kansliana. Vuonna 1878 julkistettiin kilpailu rakennuksen muuttamisesta kaupungintaloksi (Gorodskoj dom), ja sen voitti arkkitehti Paul Sternin ehdotus. Talon julkisivuarkkitehtuuri edustaa tuohon aikaan suosittua eksotismia uusmaurilaisine vaikutteineen. Rakennukseen lisättiin torni vuonna 1910, ja sitä laajennettiin edelleen vuonna 1912.
Tbilisin kaupungintalossa toimii kaupunginvaltuuston ja pormestarin lisäksi useita Tbilisin hallinnollisia elimiä, kuten esimerkiksi Tbilisin kaupungin liikennelaitos, talouspolitiikan osasto, kaupungin kassa, hyvinvointipalvelujen osasto, kaupunkisuunnittelu, koulutus- ja kulttuuriosasto ja urheiluosasto. Lisäksi rakennuksessa on historiallinen apteekki.
Luettelo Aeroflotin onnettomuuksista 1960-luvulla
thumb|Aeroflotin [[Iljušin Il-18|Iljušin Il-18V.]] 1960-luvulla Aeroflot menetti 119 lentokonetta onnettomuuksissa, joissa kuoli 1 705 ihmistä. Vuosikymmenen pahin onnettomuus tapahtui 16. marraskuuta 1967 Sverdlovskissa, kun Iljušin Il-18V -koneeseen tuli moottorivika lentoonlähdön jälkeen. Toimimaton moottori jarrutti konetta, joka kallistui oikealle ja syöksyi maahan. Kaikki 130 koneessa ollutta kuolivat. Onnettomuus oli tapahtuma-aikanaan pahin nykyisen Venäjän alueella tapahtunut lento-onnettomuus.
Konetyyppijakauma
Konetyypeittäin 1960-luvun menetykset jakautuvat seuraavasti:
Liv Glaser
thumb|right|Liv Glaser
Glaser syntyi viulisti Ernst Glaserin ja pianisti Kari Marie Aarvold Glaserin lapsena. Hän opiskeli Robert Rieflingin johdolla vuosina 1952–1956 ja tuli valituksi De unges konsertin solistiksi vuonna 1955 Ludwig van Beethovenin ensimmäisen pianokonserton esityksessä. Glaser jatkoi opintoja vuosina 1956–1959 Pariisin konservatoriossa pääopettajanaan Vlado Perlemuter. Siellä hän sai konservatorion ensipalkinnot pianonsoitossa (1958) ja kamarimusiikissa (1959). 1960-luvun alkupuolella Glaser sai lisäksi opetusta Ilona Kabosilta Lontoossa ja osallistui Wilhelm Kempffin Beethoven-kurssille Positanossa. Vuosina 1965–1966 häntä opetti Moskovan konservatoriossa Lev Oborin.
Kankaan jäähalli
Kankaan jäähalli on Iisalmessa sijaitseva jäähalli, joka on Mestiksessä pelaavan IPK:n kotihalli. Jäähalli remontoitiin vuonna 2016 IPK:n Mestikseen nousun vuoksi. Remontin on arvioitu maksaneen 300 000 euroa. Jäähallissa on myös kioski. Kankaan areenalla on 3 eri katsomoa, A-, B-- ja C-katsomot.
Liv Glaser
Glaser konsertoi Oslossa ensimmäisen kerran vuonna 1960 soittamalla Beethovenin 4. pianokonserton Willem van Otterloon johdolla. Hän oli kuitenkin esiintynyt jo vuonna 1959 Bergenissä Robert Schumannin pianokonserton solistina Arvid Fladmoen johtaman Harmoniens orkesterin kanssa. Hän on tehnyt yhteistyötä myös sellaisten kapellimestarien kuin John Barbirollin ja Kirill Kondrašinin kanssa. Glaser on tulkinnut klassismin ja varhaisromantiikan teoksia historiallisin esityskäytännöin. Hän on muun muassa levyttänyt kaikki Wolfgang Amadeus Mozartin pianosonaatit sekä fortepianolla että nykyaikaisella pianolla. Muita säveltäjiä, joiden teoksia hänen ohjelmistoonsa on kuulunut, ovat olleet muiden muassa Johann Sebastian Bach, Béla Bartók, Claude Debussy, Maurice Ravel, Sergei Prokofjev, Edvard Grieg, Klaus Egge ja Agathe Backer Grøndahl. Glaser on esiintynyt säännöllisesti Bergenin kansainvälisellä festivaalilla ja soittanut duona Arve Tellefsenin kanssa.
Glaser aloitti pedagogisen uransa tarjoamalla yksityisopetusta. Vuonna 1970 hän pääsi opettamaan Barratt Due -musiikki-instituuttiin ja vuonna 1973 Norjan valtiolliseen musiikkikorkeakouluun. Hänestä tuli jälkimmäisen professori vuonna 1994. Glaserille myönnettiin vuonna 1965 Kuninkaan kultainen ansiomitali ja vuonna 2004 Lindemanprisen. Glaser oli vuodesta 1971 naimisissa kulttuurijohtaja Carsten Edvard Munchin (k. 2005) kanssa.
Gustaf Svensberg
Gustaf Svensberg (1. tammikuuta 1816 – 20. huhtikuuta 1897 Pori) oli suomalainen Porissa asunut kauppias ja lahjoittaja.
Porin maaseurakunnan Kokemäensaaren kylästä kotoisin ollut Svensberg meni kauppauralle jo nuorella iällä. Hän perusti oman kauppaliikkeen Poriin vuonna 1850 ja piti sitä aina vuoteen 1877 saakka. Kauppaliike oli aikanaan yksi Porin merkittävimmistä liikkeistä. Svensberg ei ollut naimisissa. Hän kuoli huhtikuussa 1897 pitkällisen sairauden jälkeen.
Svensbergin testamenttivaroilla rakennettiin Kalevanpuiston viereen kahdesta hirsirakennuksesta ja 14 asunnosta koostunut Svensbergin ukkokoti sekä sen läheisyyteen lastenkoti.
Svensbergin mukaan on Porissa nimetty Svensberginkatu ja Svensberginpuisto. Kalevanpuistossa sijaitsee Svensbergin muistokivi ja Käppärän hautausmaalla on hänen suuri vuonna 1898 pystytetty hautamuistomerkkinsä.
École normale supérieure de Lyon
ENSL-opiskelijoilla on yleensä virkamiehen erityisasema useiden kilpailujen jälkeen, mikäli he jatkavat virkamiesuraansa.
Florencio Campomanes
Florencio Campomanes oli filippiniläinen Maailman shakkiliiton presidentti 1982–1995, politiikan tutkija ja shakinpelaaja.
Campomanes syntyi Manilassa. Hän suoritti alemman korkeakoulututkintonsa Filippiinien yliopistossa 1948. Sen jälkeen hän opiskeli Brownin yliopistossa Providencessa Rhode Islandilla, jossa hän suoritti ylemmän korkeakoulututkintonsa vuonna 1951. Hän opiskeli myös tohtorin tutkintoa varten Georgetownin yliopistossa Washington DC:ssä 1949–1954.
Campomanes tunnettiin parhaiten Kansainvälisen shakkiliiton (FIDE) presidenttinä. Hänet valittiin tehtävään vuonna 1982, ja hän työskenteli liitossa vuoteen 1995. Hän osallistui useihin kiistoihin, kuten vuoden 1984 maailmanmestaruusottelun keskeyttämiseen ja siihen, että Garri Kasparov ja Nigel Short perustivat kilpailevan shakkiliittonsa, Ammattilaisten shakkijärjestö PCA:n.
Java Platform, Enterprise Edition
Java Platform, Enterprise Edition tai Java EE (aiemmin käytetty nimitystä Java 2 Platform, Enterprise Edition ja J2EE, versioon 1.4 saakka) on ohjelmistokehitysalusta monitasorakenteisten Java-sovellusten kehitykseen ja suoritukseen.
Java EE on spesifikaatio, jota sovelluspalvelimien ja ohjelmistokehitysympäristöjen tulee noudattaa. Java EE sisältää useita API-määrityksiä kuten JDBC, RMI, e-mail, JMS, web services, XML jne. Näiden lisäksi Java EE sisältää komponenttimäärittelyjä kuten Enterprise JavaBeans, servlet, portlet ja JavaServer Pages.
Java EE määrittelee sovelluspalvelimen, jonka toteuttavat mm. Oracle WebLogic, GlassFish, IBM WebSphere ja JBoss.
Historia
Alkuperäisen J2EE-määrityksen kehitti Sun Microsystems. Version 1.3 jälkeen määritystä on kehitti Java Community Process. Java EE siirtyi Oraclen omistukseen yrityskaupassa 2010, jolloin Oracle osti Sun Microsystemsin. Viimeisin Java EE 8 -versio julkaistiin elokuussa 2017. Syyskuussa 2017 Oracle ilmoitti, että Java EE:n kehitys siirtyy Eclipse Foundation yhteisölle. Uudeksi nimeksi valittiin Jakarta EE, koska Oracle omistaa edelleen tekijänoikeudet Java tuotemerkkiin.
Korjažma
Korjažma on Venäjällä Arkangelin alueella Kotlasin piirissä sijaitseva kaupunki ja tärkeä metsäteollisuuskeskus. left|thumb|230px|Nikolai Korjažemskin luostaria left|thumb|230px|Leninin valtakatu left|thumb|230px|Näkymä Kotlasin selluloosa- ja paperitehtaalle Korjažma sijaitsee Vytšegda-joen vasemmalla eli etelärannalla, noin 30 km itään Kotlasista, jossa joki yhtyy Vienanjokeen. Matkaa on noin 835 kilometriä Arkangeliin.
Korjažman perustamisajankohtana pidetään vuotta 1535, jolloin paikalle nousi Nikolai Korjažemskin luostari. Luostarin toiminta katkesi vuoden 1917 jälkeen. Seutu on alavaa ja ilmasto mantereinen.
Mataró
Antiikin aikana nykyisen Matarón paikalla sijaitsi roomalainen Iluron kaupunki. Siitä on säilynyt joitakin raunioita. Espanjan ensimmäinen rautatie oli Barcelona–Mataró-linja, joka avattiin liikenteelle vuonna 1848.
Evolution 4.0
Albumi debytoi Suomen virallisen listan kymmenennellä sijalla, ja pysyi listalla yhteensä neljä viikkoa.
Korjažma
Kaupungissa sijaitseva, Gruppa Ilim -konserniin kuuluva Kotlasin sellu- ja paperitehdas (Kotlasski tselljulozno-bumažnyi kombinat) mainitaan Venäjän ja Euroopan suurimmaksi sellu- ja paperitehtaaksi. Se tuottaa noin 20 % kaikesta Venäjällä valmistetusta selluloosasta ja kartongista. Tuotannosta 65 % menee vientiin. Ilim-yhtiön hallussa on yli puolet Venäjän selluloosatuotannosta.
Mataró
Arkkitehti Josep Puig i Cadafalch syntyi Mataróssa.
Korjažma
Väestö
Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia.
Jaakko Kuusisto
Jaakko Ilkka Kuusisto (17. tammikuuta 1974 Helsinki – 23. helmikuuta 2022 Oulu) oli suomalainen viulisti, säveltäjä ja kapellimestari. Koulutukseltaan hän oli musiikin maisteri.
Ura
Kuusisto opiskeli Sibelius-Akatemiassa ja Indianan yliopistossa. Hän esiintyi viulistina lähes kaikkien suomalaisten orkesterien solistina ja oli kesäfestivaalien vakiovieraita. Ulkomailla Kuusisto esiintyi muun muassa Minnesotan orkesterin, Belgian kansallisen orkesterin, Deutsches Symphonie-Orchesterin, BBC:n skottilaisen sinfoniaorkesterin, Malesian filharmonikkojen sekä Sydneyn sinfoniaorkesterin solistina. Hänen levytyksiinsä lukeutuvat muun muassa Bachin viulukonsertot veljensä Pekka Kuusiston kanssa sekä Einojuhani Rautavaaran ja Aulis Sallisen viulukonsertot. Hän levytti myös Jean Sibeliuksen koko nuoruudentuotannon viululle. Kuusisto jakoi vuonna 1989 Kuopion viulukilpailun voiton Pekka Kauppisen kanssa ja pääsi kansainvälisen Jean Sibelius -viulukilpailun finaaliin seuraavana vuonna. Vuosina 1998–2012 hän toimi Sinfonia Lahden konserttimestarina.
Kapellimestarina Kuusisto johti useita Sinfonia Lahden konsertteja ja levytyksiä, mukaan lukien orkesterin ja lauluyhtye Rajattoman yhteistuotannot. Hän vieraili muun muassa Radion sinfoniaorkesterin, Tapiola Sinfoniettan, Keski-Pohjanmaan kamariorkesterin, BBC:n konserttiorkesterin, Belgian kuninkaallisen filharmonian, Trondheimin sinfoniaorkesterin, Tallinnan, Lausannen ja Liettuan kamariorkesterien, sekä Tampereen, Vaasan, Jyväskylän, Kuopion, Porin ja Joensuun kaupunginorkesterien johtajana. Vuosina 2005–2009 Kuusisto oli Oulu Sinfonian päävierailija ja vuosina 2013–2020 Oulun Musiikkijuhlien taiteellinen johtaja. Kuopion kaupunginorkesterin ylikapellimestarina hän toimi elokuusta 2018 alkaen.
Kuusiston tunnetuin sävellys on todennäköisesti kokoperheen ooppera Koirien Kalevala, joka kantaesitettiin säveltäjän johdolla Savonlinnan Oopperajuhlilla 2004 ja jota on kantaesityksen jälkeen esitetty runsaasti, muun muassa Naantalin Musiikkijuhlilla vuonna 2010. Oopperasta ilmestyi DVD-tallenne vuonna 2008. Elina Vähälä kantaesitti Kuusistolta tilaamansa viulukonserton vuonna 2012, ja keväällä 2013 sai ensi-iltansa ooppera Leirintäalueooppera. Kuusiston ooppera Jää sai kantaesityksensä tammikuussa 2019 Suomen Kansallisoopperassa.
Alkuvuodesta 2013 Kuusisto nimitettiin Taiteen edistämiskeskuksen Taideneuvoston varapuheenjohtajaksi. Hän toimi neuvoston jäsenenä vuosina 2013–2019.
Keväällä 2017 Kuusisto nimettiin VOS-asiantuntijatyöryhmän puheenjohtajaksi. Työryhmän tehtävänä oli valmistella ehdotus museoiden, teattereiden, tanssin ja sirkustoiminnan, sekä orkestereiden valtionosuusjärjestelmän uudistamiseksi.
Kuusisto valittiin vuoden 2021 kuntavaaleissa Oulun kaupunginvaltuuston jäseneksi vihreiden listalta 341 äänellä. Hänet valittiin myös kaupunginhallituksen jäseneksi.
Yksityiselämä
Jaakko Kuusiston isä on säveltäjä Ilkka Kuusisto, isoisä säveltäjä Taneli Kuusisto ja veli viulisti Pekka Kuusisto. Jaakko Kuusisto oli naimisissa Oulu Sinfonian intendentin Maija Kuusiston kanssa vuodesta 2019. Jaakko Kuusistolla on aiemmasta liitostaan kaksi lasta.
Hemmo Airamo
Airamon teatteriura alkoi Turun teattereista. Hän työskenteli iltanäyttelijänä Turun Työväen Teatterissa 1916–1919 ja näyttelijänä Turun Teatterissa 1919–1946. Hän esitti luonneroolinaan muun muassa professori Wenanderia. Hän oli turkulaisen teatterin pioneeri, mutta häntä ei ole nähty paljoakaan elokuvassa. Hänen ensimmäinen elokuvansa oli Kihlauskylpylä (1924).
Jaakko Kuusisto
Yksityiselämä
Kuusistolla diagnosoitiin heinäkuussa 2020 aivoissa pahanlaatuinen syöpäkasvain, joka leikattiin saman vuoden elokuussa. Hän sai syöpään sädehoitoa ja sytostaatteja.
Hemmo Airamo
Airamo siirtyi vuonna 1946 Toivo Hämerannan kanssa Turun kaupunginteatterin apulaisjohtajaksi ja toimi myös teatterin ohjaajana ja näyttelijänä kuolemaansa saakka. Turun Kaupunginteatteri uudistui Turun Työväen Teatterin palon takia. 1961 Hemmo Airamo ja turkulainen näyttämötaiteilija Senni Nieminen näyttelivät nimiosia Ere Kokkosen ohjaamassa tv-sarjassa Hilma ja Akseli. Sarja oli aikoinaan hyvin suosittu, ja Airamon kuoltua Nieminen koetti jatkaa sarjaa yksin, mutta se ei kerännyt enää suosiota, joten sarja lopetettiin.
Airamolle myönnettiin Pro Finlandia-mitali vuonna 1951. Hän näytteli kaikkiaan kahdeksassa pitkässä elokuvassa, kuten ensimmäisessä äänielokuvassa Sano se suomeksi (1931) ja Toivo Hämerannan kokeiluelokuvassa Pajasta palatsiin (1946).
Cullenin luku
Cullenin luku on positiivinen kokonaisluku C_n, joka on muotoa, jossa n on positiivinen kokonaisluku. Kymmenen ensimmäistä Cullenin lukua ovat 3, 9, 25, 65, 161, 385, 897, 2049, 4609 ja 10241. Vaikuttaa siltä, että lähes kaikki Cullenin luvut ovat yhdistettyjä. Cullenin alkuluku on Cullenin luku, joka on myös alkuluku. Ei tiedetä, onko Cullenin alkulukuja äärettömän monta.
Heinäkuussa 2009 Magnus Bergman löysi suurimman tunnetun Cullenin alkuluvun: 6679881*26679881.
Ei tiedetä, onko olemassa ainuttakaan sellaista alkulukua p, että Cullenin luku C_p olisi myös alkuluku.
Villa Adriana
thumb|250px|Villa Adrianan Kanopos-allas thumb|250px|Villa Adrianan raunioituneita holveja Villa Adriana (it., Hadrianuksen huvila) on keisari Hadrianuksen rakennuttama puistomainen huvila-alue nykyisen Tivolin (antiikin Tibur) lähettyvillä, 23 kilometriä Roomasta itään. Se rakennettiin kahdessa vaiheessa vuosina 118–134. Huvila toimi Hadrianuksen residenssinä, sillä hän ei viihtynyt pääkaupungissa. Tivoli valittiin rakennuspaikaksi luultavasti, koska paikalla oli jo 100-luvulla eaa. rakennettu huvila. Lisäksi Anio-jokea myöten päästiin helposti Roomaan. Alueella oli myös saatavilla runsaasti rakennuskiveä paikallisista travertiinilouhimoista.
Arkkitehtuuri
Arkkitehtuuri on monimuotoista ja teknisesti kehittynyttä, mikä oli ominaista Hadrianuksen ajalle. Huvilassa on käytetty holveja ja kupoleita ja maiseman kumpuilevaa muotoa on hyödynnetty rakennusten sijoittelussa. Huoneet oli koristeltu marmori- ja pronssipatsailla, maalauksilla ja mosaiikeilla. Rakennusaineena käytettiin roomalaista tiilellä verhoiltua betonia (opus mixtum), joka päällystettiin marmorilaatoilla. Marmoriverhous on kauan sitten hävinnyt. Rakennukset eivät ole suoria kopioita ulkomaisista esikuvistaan, vaan edustavat esikuvien ideaa ja arvoja. Villa Adrianan arkkitehdin nimeä ei tiedetä. Epäillään, että arkkitehtuurista kiinnostunut hallitsija olisi ollut mukana suunnittelussa tai ainakin antaneen siihen omia ideoitaan.
Palatsialueen kohtalo
Hadrianuksen jälkeen huvilaa käyttivät hänen seuraajansa Antoninus Pius, Marcus Aurelius, Septimius Severus ja Diocletianus,  kunnes Konstantinus Suuri jätti sen rappiolle. Hän vei suuren osan kuvapatsaista mukanaan Konstantinopoliin. Hylätty huvila jäi ryöstäjien ja ilkivallan armoille. Sitä käytettiin pitkään rakennusmateriaalin lähteenä ja marmorit vietiin uusiokäyttöön tai poltettiin kalkiksi. Ennen pitkää alue metsittyi ja katot romahtivat.
1700-luvulla huvilasta löydettiin sinne unohtuneita kuvapatsaita ja mosaiikkeja, jotka siirrettiin Vatikaanin museoihin ja moniin muihin Euroopan museoihin. Huvilan raunioista löydettyjä teoksia on Tukholmassa, Pietarissa, Lontoossa, Dresdenissä ja Pariisissa. Osa niistä on kuuluisia, kuten Versailles’n Diana ja Polvistuva Venus.
Kardinaali Ippolito d'Este aiheutti suurta tuhoa rakentaessaan lähistölle huvilansa (Villa d'Este) Villa Adrianan raunioista ryöstämällään marmorilla ja veistoksilla. Vasta 1800-luvulla Italian yhdistyttyä huvila suojeltiin. Alue on hyvin laaja, noin 18 neliökilometriä ja paljon siitä on vielä tutkimatta.
120 hehtaarin alueelle levittäytyneet rakennukset liitettiin vuonna 1999 Unescon maailmanperintöluetteloon.
Lenin (täsmennyssivu)
Lenin voi olla:
The Last of Us (täsmennyssivu)
Last of Us tai The Last of Us voi tarkoittaa seuraavia:
Esihistoriallinen taide
Esihistoriallinen taide tarkoittaa vailla kirjoitustaitoa olleiden eli esihistoriallisten yhteisöjen tuottamaa taidetta.
Paleoliittinen kausi
Perinteisesti on ajateltu vain Homo sapiensin eli nykyihmisen kyenneen sellaiseen abstraktiin ajatteluun, jota taiteen tuottaminen vaatii. Kuitenkin Marokosta on löytynyt ihmishahmo nykyihmistä edeltäneeltä ajalta 500 000 – 300 000 eaa. Hahmo on ilmeisesti muodostunut geologisesti ilman suurta ihmispanosta, mutta on esitetty, että hahmoa olisi muokattu tavalla, joka osoittaisi, että se olisi ymmärretty ihmishahmoksi. . On myös epäilty, että pystyihmisen työkaluista on löydettävissä tarkoituksettomia, taiteellisia piirteitä. Samaten neandertalinihmisen jäljiltä on löydetty kasvokuvaksi epäilty teos. Nämä tulkinnat ovat kuitenkin epävarmoja.
Etelä-Afrikasta Blombosin luolista on löytynyt mutkikkailla verkkokuvioilla koristeltuja kiviä ajalta 70 000 – 50 000 eaa. Nämä osoittaisivat jo varhaisen nykyihmisen kyenneen abstraktiin ajatteluun ja taiteeseen. Kaikki eivät kuitenkaan varauksetta hyväksy löytöä varhaisimmaksi merkiksi taiteesta. Euroopassa varhaisin taide on myöhäispaleoliittiselta kaudelta ja sisältää luolamaalauksia, eläinveistoksia sekä ns. Venus-hahmoja, joista esimerkkinä Willendorfin Venus.
Neoliittinen kausi
Japanin jōmon-kulttuurin ihmiset olivat ensimmäisiä tunnettuja keramiikan käyttäjiä 10000-luvulla eaa. Keski-Euroopassa monet neoliittiset kulttuurit (kuten nauhakeraaminen kulttuuri, Lengyelin kulttuuri ja Vinčan kulttuuri) tuottivat naishahmoja (harvemmin mieshahmoja) ja eläinveistoksia sekä koristelivat keramiikkaa tavalla, jonka voi määritelmästä riippuen laskea taiteeksi.
Neoliittiselta kaudelta peräisin olevia megaliittimonumentteja löytyy Portugalista Britteinsaarille ja Puolaan saakka. Niitä alkoi ilmaantua 4000-luvulta eaa. lähtien. Vaikkakin tunnetuin näistä on Stonehenge, jonka päärakenteet on ajoitettu varhaiselle pronssikaudelle, vastaavia monumentteja on löydetty suurimmasta osasta Länsi-Eurooppaa.
Pronssikausi
Pronssikausi, joka alkoi Euroopassa 2000-luvulla eaa., toi tehokkaampia työkaluja, lisäsi tuottavuutta ja johti ylijäämän syntyyn, mikä mahdollisti päätoimisen käsityöläisyyden. Lisääntyneen vaurauden johdosta alettiin kehittää ylellisyystavaroita, kuten koristeellisia aseita. Pronssikauden Euroopan taiteeseen kuuluu seremoniallisia pronssikypäriä, kaiverrettuja kirveen ja miekan kahvoja sekä käyttöesineitä, kuten vieheitä. Kalliopiirroksia, jotka esittivät normaalia elämää ja uskonnollisia rituaaleja, on löydetty monin paikoin, kuten Bohuslänistä Ruotsista ja Val Camonicasta Pohjois-Italiasta.
Rautakausi
Rautakaudella kehitettiin ihmishahmoisia veistoksia, kuten Hirschlandenin soturi. Hallstattin kulttuuri varhaisella rautakaudella suosi geometrisiä, abstrakteja kuvioita ehkä antiikin maailman kauppayhteyksien vaikuttamana.
thumb|[[Gundestrupin kattila La Tène-kaudelta]] Huolitellumpi ja kaarevia muotoja käyttänyt keltteihin yhdistetty La Tènen kulttuuri kehittyi myöhäisellä rautakaudella Keski-Euroopassa ja levisi ympäri Eurooppaa. Yhteinen syöminen ja juominen oli tärkeä osa kelttien yhteiskuntaa, joten suuri osa heidän taiteestaan ilmeni lautasissa, veitsissä, padoissa ja kupeissa. Ratsastusvarusteet ja aseistus olivat myös huolitellun suunnittelun kohteena. Myyttiset eläimet olivat yleinen aihe ja esitystapa oli sekoitus luonnollisesta ja tyylitellystä. Megaliittirakennelmia tehtiin yhä. Kolikoiden käyttöönotto toi taiteelle uusia ilmenemismuotoja, vaikkakin kolikot olivat lähinnä vaatimattomia kopioita kreikkalaisista ja roomalaisista kolikoista.
thumb|Kelttiläisvaikutteinen kuvio Northumbrian [[Lindisfarnen evankeliumit|Lindisfarnen evankeliumikirjasta kristilliseltä ajalta]] Rooman laajetessa tämän taidetyylin piirteitä säilyi roomalaisten siirtokuntien taiteessa ja arkkitehtuurissa. Alueilla, joista Rooman vaikutus puuttui, kuten Irlannissa ja Northumbriassa, jatkui myöhäisen rautakauden taideperinne pitkälle historialliseen aikaan asti.
Esihistoriallinen taide Afrikassa
Pohjois-Saharasta nykyisestä Algeriasta on löydetty erittäin runsaasti ihmisiä ja eläimiä esittäviä kalliomaalauksia ja -kaiverruksia. Ne voidaan jakaa neljään kauteen, joista vanhin sijoittuu 6000–5000-luvulle eaa. ja kuvaa lähinnä kookkaita villieläimiä, kuten norsuja. Monet kuvatuista eläimistä ovat jo kuolleet sukupuuttoon. Toinen kausi 4000–200 eaa. sisältää kuvia kotieläimistä, ja kahdella nuorimmalla kaudella välillä 1200 eaa. – 800 jaa. esiintyy kuvia hevosista ja vaunuista.
Etelä-Afrikasta on löydetty kalliomaalauksia, joista vanhimmat on ajoitettu 26000-luvulle eaa. Ne kuvaavat parannusrituaaleja, näkyjä ja eläimiä
Nigeriassa sijainnut Nok-kulttuuri (500 eaa. – 200 jaa.) sisältää Saharan eteläpuolisen Afrikan varhaisimpia terrakottaveistoksia ja taidokkaita luonnollisen kokoisia ihmishahmoja vaihtelevin aihein ja tyylein. Itäisen Nigerian Igbo-Ukwu-kulttuurissa tehtiin noin 800 jaa. esineitä pronssista, terrakotasta, norsunluusta ja helmistä. Esineet sisältävät pronssiriipuksia, kulhoja ja simpukankuoria.
Läntisen Nigerian Ife-kaudelle (1000–1500-luvut jaa.), jonka taide oli suunnattu hallitsevalle eliitille, olivat tyypillisiä luonnollisen kokoiset ihmispatsaat ja rintakuvat. Länsi-Nigerian beniniläinen kausi jaetaan kolmeen osaan (1400–1600, 1600–1700 ja 1700–1897 jaa.). Varhaisin kausi sisältää tarkasti mallinnettuja rintakuvia kuninkaallisista.
Louis V Joseph de Bourbon-Condé
Condén ruhtinas ja hänen poikansa olivat ensimmäisiä, jotka pakenivat maasta Ranskan vallankumouksen vuoksi, välttääkseen vankilan ja oikeudenkäynnit he lähtivät heti Bastiljin valloituksen jälkeen. Tämä päätös osoittautui viisaaksi, sillä vallankumouksen hirmuhallinnon aikana kaikki Ranskassa asuvat Bourbon-suvun jäsenet pidätettiin ja osa teloitettiin.
Louis Joseph de Bourbon-Condé pakeni ensin Alankomaihin ja siirtyi sitten Torinoon. Pakolaisuutensa alkuvaiheessa hän osallistui monen muun emigrantin tavoin aseellisen vastarinnan järjestämiseen maan ulkopuolelta emigranttien armeijan avulla. Itävältä ja Preussi ryhtyivät kuitenkin pian rajoittamaan tätä toimintaa oman turvallisuutensa vuoksi.
Vuodesta 1800 alkaen Louis Joseph de Bourbon-Condé asui Englannissa, Wansteadissa, jossa hänen taloutensa noudatti edelleen vanhan Ranskan mukaisia muotoja. Niiden rahoituksessa auttoi vuotuinen avustus, jonka maksoi Yrjö III. Siellä prinssi myös avioitui uudelleen. Uusi puoliso oli Marie-Catherine de Brignole-Sale, pakolainen hänkin.
Kun Ludvig XVIII oli noussut Ranskan valtaistuimelle 1814, Condén ruhtinas palasi Pariisiin. Hän kuoli Chantillyssä 1818.
Mazda 323 (BG)
Mazda 323 BG on Mazda 323:n neljännen sukupolven malli, jota valmistettiin vuosina 1989–1994. Se korvasi edeltäneen BF-mallin ja seuraaksi tuli Mazda 323 BH. Japanissa mallin nimenä oli Mazda Familia, ja Yhdysvalloissa sedania myytiin nimellä Mazda Protegé. Lisäksi muun muassa Australaasiassa myytiin 323-malliin perustuvaa Ford Laseria, jota myytiin Pohjois-Amerikassa Ford Escortina. vasen|pienoiskuva|Hatchback-korinen Mazda 323 BG. Korimalleina olivat kolmiovinen hatchback, neliovinen sedan sekä muusta mallistosta muotoilullaan erottuva viisiovinen fastback, jonka nimenä oli 323F, 323 Astina tai Familia Astina markkina-alueesta riippuen. Japanissa myytiin myös sen ylellisempää versiota nimellä Eunos 100. Edellisen sukupolven farmarimalli säilyi myynnissä uuden mallin rinnalla. vasen|pienoiskuva|Mazda 323F vasen|pienoiskuva|Facelift-mallin Mazda 323 BG.Vuonna 1991 malli koki kasvojenkohotuksen, jossa se sai uudet puskurit sekä matalamman etusäleikön, johon tuli valmistajan logo aiemman Mazda-tekstin sijaan.
FK Lokomotiv Moskova
thumb|Kuva FK Lokomotiv Moskovan ottelusta 2020. FK Lokomotiv Moskova on moskovalainen jalkapalloseura.
Seura on perustettu vuonna 1923 nimellä "Lokakuun vallankumouksen seura". Vuonna 1931 nimi muutettiin Kazankaksi, ja nykyisen nimensä seura sai vuonna 1936.
Lokomotiv on voittanut Venäjän mestaruuden vuosina 2002, jolloin se lopetti Moskovan Spartakin huikean mestaruusputken, ja 2004, ja kaudella 2017/18. Venäjän cupin Lokomotiv on voittanut vuosina 1996, 1997, 2000, 2001, 2007, 2015, 2017 ja 2019. Kakkossijalle se on sijoittunut Venäjän pääsarjassa vuosina 1995, 1999, 2000, 2001 ja 2019, sekä kolmossijalle vuosina 1994, 1998, 2005 ja 2006. Venäjän supercupin joukkue voitti vuosina 2003, 2005 ja 2019. Neuvostoaikoina Lokomotiv voitti cupin vuosina 1936 ja 1957.
Extreme Championship Wrestling
Extreme championship wrestling (ECW) oli showpainiorganisaatio, jonka perusti Tod Gordonin Yhdysvalloissa Pennsylvanian osavaltiossa Philadelphiassa vuonna 1992. Vuonna 2001 sen uusi omistaja Paul Heyman julkisti yhtiön menneen konkurssiin. Myöhemmin vuonna 2006 World Wrestling Entertainment alkoi esittää viikoittain ECW-nimistä ohjelmaa Raw- ja SmackDown-ohjelmien lisäksi. Vuonna 2010 arvailtiin, että ECW lopettaa ja tilalle tulee Vince McMahonin "uusi askel vapaapainiohjelma". Yhtiö tuli tunnetuksi sen uskollisista kannattajista ja sen taipumuksesta moniin eri showpainityyleihin, kuten hardcore ja lucha libre.
Tri-State Wrestling Alliance ja Eastern Championship Wrestling
ECW:n juuret yltävät vuoteen 1991 Tri-State Wrestling -nimiseen organisaatioon, jonka omisti Joel Goodhart. Vuonna 1992 Goodhart myi osakkeensa kumppanilleen Tod Gordonille, joka antoi yhtiölle nimen Eastern Championship Wrestling. Kun Eastern Championship Wrestling perustettiin se oli osa National Wrestling Allianceaa (NWA).
Itsenäistyminen ja omistajanvaihdos
Eastern Championship Wrestling irrottautui NWA:n alaisuudesta vuonna 1994, jonka seurauksena sen nimi muutettiin Extreme Championship Wrestlingiksi. Sen epäsovinnaiset painityylit ja juonenkäänteet tekivät siitä suositun monien 18–35-vuotiaiden showpainifanien keskuudessa. ECW teki tunnetuksi mm. verisen hardcore-painityylin sekä kolmiottelun (three way dance). ECW:tä pidettiin vaihtoehtoisena painiorganisaationa rahakkaammille WWF- ja WCW-yhtiöille. Vuonna 1996 Tod Gordon myi yhtiön pääkäsikirjoittajalleen Paul Heymanille.
Extreme Championship Wrestlingin konkurssi
Vuonna 1999 ECW alkoi tehdä kansainvälisiä lähetyksiä TNN-televisiokanavalla. Huolimatta siitä, että mainostajia ei ollut ja yhtiön budjetti oli pieni, siitä tuli kanavan katsotuin ohjelma. Vuoden 2000 lopussa ECW on TNN -ohjelma TNN:llä peruttiin ja yhtiö taisteli vielä kuukausia saadakseen uuden TV-sopimuksen. 30.12.2000 ECW Hardcore TV lähetettiin viimeisen kerran ja viimeinen maksutelevisiolähetys Guilty as charged lähetettiin 7.1.2001.
ECW:n perintö ja paluu
ECW:n tapahtumien yleisö tuli tunnetuksi röyhkeistä kannatushuudoistaan, jotka joko kannattivat painijoita tai haukkuivat heidät maan rakoon sen mukaan miten kehässä esiinnyttiin. Kannatushuudot kuten "Holy shit!" ja "You fucked up!" tulivat tunnetuiksi ja niitä käytetään edelleen toisissa showpainiliitoissa.
ECW:n otteluissa ei periaatteessa ollut lainkaan sääntöjä, eikä tuomarin tehtävänä ollutkaan kuin laskea kolmeen selätyksen aikana tai huomioida kun painija pakotetaan luovuttamaan eli "taputtamaan". ECW teki tunnetuksi hardcore-otteluita kuten piikkilanka (Barbed wire match), palavat pöydät (flaming tables) sekä Singapore cane match jossa mätkitään toisia kendo-kepeillä.
Liittouma (The Alliance)
Vuonna 2001 konkurssin jälkeen ECW tuli esiin jälleen tiiminä, joka oli osana World Wrestling Federationin Invasion-juonenkäännettä, joka oli WWF:n sisäinen sota Shane Mcmahonin WCW:n ja Vince Mcmahonin WWF:n. ECW oli Paul Heymanin "omistuksessa" ja ei ollut kummankaan yhtiön puolella, mutta myöhemmin samana iltana selvisi että ECW:n uusi "omistaja" olikin Stephanie Mcmahon joka liittoutui isäänsä vastaan veljensä Shanen kanssa luoden liittouman (The Alliance). Todellisuudessa ECW:tä yhtiönä ei tuolloin ollut olemassa. Invasion keskittyi kuitenkin enemmän WWF-tähtien suosion nostamiseen ja kuuden kuukauden kuluttua WWF päihitti liittouman ja ECW:n sekä WCW:n painijoita sijoitettiin WWF:n riveihin.
Dokumentit
Kesällä 2003 World Wrestling Entertainment osti ECW:n konkurssipesän ja sai oikeuden ECW:n videokirjastoon. He käyttivät kirjastoa tupla-DVD:n The Rise and fall of ECW tekemiseen, joka julkaistiin 2004 vuonna. Toinen DVD nimeltä Forever Hardcore oli entisen ECW-painijan Shane Douglasin kirjoittama ja ohjaama sekä TNA:sta nykyään tutun entisen WCW:n jäsenen Jeremy Borashin tuottama vastalause WWE:lle. DVD:llä painijat, joita WWE ei ollut palkannut kertovat oman tarinansa ECW:stä, mutta koska ECW-videokirjasto on WWE:n omistuksessa, ei vanhoja ECW-otteluita saatu DVD:lle.
ECW:n uusi alku
Vuonna 2005 WWE rupesi tuomaan ECW:ta uudelleen esille videokirjaston ja kirjojen kautta. Kun kiinnostus oli alkanut taas herätä, järjesti WWE ECW One night standin, johon kerättiin painimaan entisiä ECW-tähtiä. Hyvän rahallisen ja keskustelua herättävän suosion takia WWE järjestikin vuonna 2006 toisen ECW One night stand -tapahtuman, joka samalla toimi aloituksena ECW nimiselle WWE:n kolmannelle viikoittaiselle ohjelmalle, jota esitetään Raw ja SmackDown ohjelmien ohessa. ECW:n tyyli kuitenkin uudistettiin ja ottelut tapahtuu WWE:n normaalisäännöillä ellei toisin mainita, joten sen vanhojen päivien hohto itsenäisenä painiliittona ei ole pysynyt samana.
Marjatta Savolainen
Leena Marjatta Savolainen, o.s. Riihimäki (6. helmikuuta 1939 Helsinki – 29. elokuuta 2004 Turku) oli suomalainen kirjailija.
Savolaisen harrastuksiin kuului historiaa, uskontotiedettä, mytologiaa ja arkeologiaa. Harrastusten pohjalta syntyivät hänen romaaninsa Mantunainen (1990) ja sen itsenäinen jatko-osa Velhomatka (1993). Itämerensuomalaiseen tarustoon perustuvat tarinat ajoittuvat kansainvaellusajalle 500-luvulta jaa. Romaanien päähenkilö Välge on mantunainen, noita, parantaja ja hautaan saattaja, jonka koti sijaitsee Revalassa, nykyisessä Tallinnassa, josta hän vaeltaa monen mutkan kautta Suomeen.
Justice League: Injustice for All
Justice League: Injustice for All on vuoden 2002 marraskuussa julkaistu videopeli. Se perustuu animaatiosarjaan Justice League, jonka kehittäjänä toimi Saffire Corporation.
Pelattavuus
Oikeuden Puolustajat yhdistävät voimansa pysäyttääkseen Injustice Gang -ryhmän. Pelin tarina alkaa Justice Leaguen samannimisestä jaksosta Injustice for All.
Jokaisella tasolla pelattavia hahmoja on kaksi, joiden avulla pyritään löytämään piilotettuja avainkortteja ja kohtaamaan kentän pääpahis. Myös jokaisella sankarilla on oma erikoiskyky perusliikkeiden lisäksi.
Luettelo saksankielisistä oopperoista
Tämä on luettelo tunnetuista saksankielisistä oopperoista ja opereteista.
Craig Moore
thumb|Craig Moore Craig Moore (s. 12. joulukuuta 1975 Canterbury, Uusi Etelä-Wales) on australialainen jalkapalloilija. Pelipaikaltaan hän on puolustaja.
Moore aloitti jalkapallouransa Skotlannissa Rangers FC:ssä, jossa hän pelasi jo junioriaikoinaan. Hän solmi ensimmäisen ammattilaissopimuksensa seuran kanssa 1993 ja pelasi joukkueessa tammikuuhun 2005 saakka lukuun ottamatta kautta 1998–1999 jolloin hän pelasi Crystal Palace FC:ssä. Moore oli Australian joukkueen kapteeni Ateenan olympialaisissa 2004. Olympiaturnauksen takia hän ei päässyt Skotlannin Valioliigan ensimmäisiin otteluihin syksyllä 2004, mikä suututti Rangersin valmentajan Alex McLeishin. Moore myytiin tammikuussa 2005 Saksan Bundesliigaan Borussia Mönchengladbachiin. 30. heinäkuuta 2005 hän siirtyi Newcastleen, jossa teki debyyttinsä 22. maaliskuuta 2006 FA Cupin puolivälierissä Chelsea FC:tä vastaan. Heinäkuussa 2007 hän siirtyi Australiaan Queensland Roar -joukkueeseen.
Työn sankari
Nimitys syntyi vuonna 1921, jolloin pitkän työuran tehneille ansioituneille työntekijöille alettiin myöntää ”työn sankari” -kunniakirjoja. Niihin liittyi erilaisia tavaralahjoja ja toisinaan myös rintamerkki. Aluksi palkintoja jakoivat ammattiliittoneuvostot.
Virallisen ”työn sankari” -arvonimen perustivat Neuvostoliiton toimeenpaneva keskuskomitea ja kansankomissaarien neuvosto vuonna 1927. Se voitiin myöntää tuotannon, tieteen, valtion tai yhdistysten palveluksessa vähintään 35 vuotta työskennelleille erityisen ansioituneille henkilöille. ”Työn sankari” -nimityksen myöntäminen loppui vuonna 1938, jolloin Neuvostoliiton korkein neuvosto perusti uuden sosialistisen työn sankari -arvonimen.
Arvonimi otettiin uudestaan käyttöön Venäjällä vappuna 2013, jolloin presidentti Vladimir Putin myönsi työn sankarin arvon viidelle venäläiselle, muun muassa kapellimestari Valeri Gergijeville.
Vaara-Suomi
Vaara-Suomi on Pohjois-Karjalan, Kainuun ja Koillismaan alueista muodostuva maisema-alue, joka on saanut nimensä yli 50 metriä korkeiden mäkien eli vaarojen mukaan. Savon puolella vaara-alue alkaa Nilsiän korkeudelta, jossa suurimpiin ja tunnetuimpiin vaaroihin lukeutuvat Tahko ja Kalevalassakin mainittava Pisa.
Eteläisessä Vaara-Suomessa on Järvi-Suomen maisemia vesistöineen, ja pohjoisessa on jo melkein tunturin korkuisia vaaroja, kuten Rukatunturi, joka on nimestään huolimatta tieteellisesti luokiteltu vaaraksi. Talvet ovat runsaslumisia: vuodessa satavasta vedestä noin puolet tulee lumena. Alueella on usein tykkylunta, ilman kosteudesta johtuen puihin kiteytynyttä lunta. Vaara-Suomesta poikittainen keskiosa kuuluu Maanselän vedenjakajaseutuun.
Valtaosa Vaara-Suomesta on ylänköä ja sijaitsee yli 200 metrin korkeudella merenpinnasta.
Maantiede
pienoiskuva|Maaperän kivikkoisuus on ollut haaste monissa töissä. Pekka Halosen maalaus Tienraivaajia Karjalassa vuodelta 1900. Kuusamosta Ilomantsiin ulottuvan alueen maisemaa hallitsevat suot, vaarat ja erämaavesistöt. Vaara-Suomen maantieteellinen erikoisuus on se, että vaarojen rinteillä ja lailla on kivisyydestään huolimatta ravinteikkaampi maaperä kuin alavilla mailla. Tämä johtuu siitä, että korkea vedenkoskematon maa vaarojen rinteillä ja lailla on pysynyt ravinteikkaana, kun taas alavat maat ovat menettäneet ravinteita vesien huuhtomina meriin, kuten esimerkiksi jääkauden ajan Yoldiamereen. Maaperän ravinteikkuuden takia Vaara-Suomessa on etenkin Kainuun alueilla lehtoja. Lehdot ovat kuitenkin yksittäistapauksia, sillä maapeite ja kasvillisuus on niukkaa niukkaravinteisen kallioperän takia.
Muistivuoto
Muistivuoto on tyypillinen ohjelmointivirhe, jossa tietokoneohjelma ei vapauta varaamaansa muistia kun sitä ei enää tarvita. Kun muistivuotoa sisältävää ohjelman osaa suoritetaan riittävän monta kertaa, voi vapaa muisti loppua, mikä aiheuttaa ohjelmiston kaatumisen. Joissakin ohjelmointikielissä, kuten Javassa, on automaattinen roskienkerääjä, joka pyrkii vapauttamaan ohjelmiston varaamia resursseja ohjelman uusiokäyttöön. Tällaista automaattista roskienkerääjää ei ole kuitenkaan esimerkiksi C:ssä ja C++:ssa. Se voidaan toteuttaa olemassa olevilla kirjastoilla tai toteuttaa itse ohjelman päättyessä kirjoittamalla kaikkien muuttujien päälle nollia. Muistin yli- ja alivuototilanteet on myös hyvä ottaa huomioon.
Vaara-Suomi
Maantiede
Vaara-Suomen alueen kallioperä on hyvin suureksi osaksi graniittigneissiä. Suomen vanhin (3,1–2,6 miljardia vuotta vanha) kallioperä on juuri Vaara-Suomen alueella. Vaarat kertovat muinaisista vuoristoista ja eroosion aikaansaannoksista. Vaarajonon säilyminen ympäristöään 200–250 metriä korkeampana vaatii kovaa ainetta, joka kestää eroosion kulutustyön. Yleensä vaarat ovatkin kovaa kvartsiittia. Ukko-Kolin kvartsiittipatja on satoja metrejä paksu ja väriltään puhtaan valkoista. Kvartsiittipatjasta löytyy kyaniitti-mineraalia, jonka syntyminen on mahdollista ainoastaan noin 10 kilometrin syvyydessä paineen ja lämmön vaikutuksesta. Vaara-Suomessa on siis yli miljardi vuotta sitten ollut Himalajan korkuinen vuoristo, Karelidit.
Muistivuoto
Ongelman välttäminen
Muistivuodon havaitsemista varten voidaan tehdä testiohjelma, joka suorittaa jotakin funktiota useita kertoja peräkkäin. Jos ohjelma kaatuu koko ajan samassa suoritusvaiheessa, saatetaan havaita muistivuotoa aiheuttava koodin ongelmakohta. Olemassa olevan koodin voi myös tutkia sekä kaupallisilla, että ilmaisilla työkaluilla, esimerkiksi IBM Rational Purify, BoundsChecker, Valgrind, Insure++ ja memwatch ovat joitakin suosituimpia C- ja C++-kielen muistivuodon virheidenjäljitysohjelmia.
Vaara-Suomi
Maantiede
Jääkauden ajalta maisemassa on yhä näkyvissä hiidenkirnuja ja drumliineja. Pitkittäisharjuja on näkyvissä luoteesta kaakkoon ja lännestä itään kulkevina ketjuina, muun muassa Pielisen yli kulkeva harjujakso. Jääkauden seurauksena syntynyt moreeni peittää kallioperää, ja tekee maaperästä monin paikoin kivikkoisen ja epätasaisen, vaikeasti muokattavan, mutta ei silti estä puustoa saamasta riittävästi ravinteita kivien välistä, ja siten kehittymästä tiheäksi. Kivisyys on erityisesti itäsuomalaisten maanviljelijöiden ja metsänraivaajien harmi.
Muistivuoto
Muistin yli- ja alivuototilanne
Muistin ylivuototilanteessa kirjoitetaan kirjoitettavaksi tarkoitetun alueen yli, esimerkiksi kirjoittamalla kymmenen tavua viiden tavun alueelle. Muistin alivuototilanteessa sijoitetaan muuttuvaksi määritellyn alueen keskelle merkki alueen päättymisestä, minkä on tarkoitus ilmoittaa konekielisen ohjeistuksen alkamisesta.
Vaara-Suomi
Kasvillisuus ja eläimistö
pienoiskuva|vasen|Lakka on tyypillinen Vaara-Suomen soiden kasvi. Vaarojen lakia hallitsevat yleensä havumetsät, jotka ovat karuudestaan huolimatta tiheitä verrattuna esimerkiksi Lapin metsiin. Suurin osa Vaara-Suomen metsistä on talousmetsiä, mutta siellä on myös suojeltuja metsäalueita. Vaarojen välissä on usein soita. Vaara-Suomi onkin Järvi-Suomen ohella maan metsäisintä aluetta. Metsäkasvillisuus on lajistollisesti melko köyhää; tyypillisimpiä lajeja ovat puolukka ja mustikka. Soilla ja notkelmissa kasvillisuus on monimuotoisempaa, ja niillä kasvaa esimerkiksi karpaloita ja suomuuraimia eli lakkoja. Jäkälää ja marjoja kerätään soilta ulkomaan vientiin ja kotimaisille ostajille.
Muistivuoto
Yksinkertainen C-kielinen esimerkki
Tämä ohjelma havainnollistaa muistivuotoa.
Vaara-Suomi
Kasvillisuus ja eläimistö
Harvan asutuksen ja laajojen erämaa-alueiden ansiosta Vaara-Suomessa viihtyvät monet ihmisiä karttavat ja itäiset eläinlajit, kuten metsäpeura, liito-orava, metsäsopuli ja idänpäästäinen. Suurpetoja eli karhuja, susia, ahmoja ja ilveksiä on paljon. Vanhojen ikimetsien linnuista voi tavata Suomessa harvinaiset pikkusiepon, lapinpöllön ja valkoselkätikan. Yleisempiä pesiviä lajeja ovat muun muassa mehiläishaukka, jänkäsirriäinen ja punavarpunen. Talvilintuja on parisenkymmentä lajia.
Vaara-Suomi maisemamaakuntajaossa
Maisemamaakuntajaossa Vaara-Suomi jakautuu jotakuinkin kahtia: Vaara-Karjalaan, johon kuuluu suuri osa Pohjois-Karjalaa, sekä Kainuun ja Kuusamon vaaramaahan, johon kuuluu pääosa Kainuusta ja Koillismaasta. Lisäksi Oulujärvi ympäristöineen muodostaa tässä jaottelussa oman erillisen Oulujärven seudun. Tosin Oulujärven läntisintä osaa lähiympäristöineen ei aina muutoinkaan lasketa varsinaisesti Vaara-Suomeen kuuluvaksi.